Det russiske friidrettsforbundet

Det russiske friidrettsforbundet, RusAthletics, (engelsk: All-Russia Athletic Federation, ARAF, russisk: Всероссийская федерация лёгкой атлетики, ВФЛА) er det nasjonale organet som organiserer friidrett i Russland. Forbundet ble etablert i 1911, og organisasjonens fungerende president er Vadim Zelichenok.Reuters - Russia proposes its athletes compete under Russian Olympic flag to evade ban , besøkt 27. november 2015. 

Tilknytninger
ARAF er underlagt Det europeiske friidrettsforbundet (EAA) og Det internasjonale friidrettsforbundet (IAAF). På grunn av avsløringer om systematisk doping i russisk idrett, som ble avslørt i 2014-2015 er ARAF midlertidig utestengt fra begge disse forbundene.Det europeiske friidrettsforbundet - Statement from European Athletics, besøkt 27. november 2015. Forbundet ble utestengt fra IAAF 13. november 2015, og fra EAA 15. november. 

Det russiske antidopingbyrået (RUSADA) er underlagt ARAF, og er tilknyttet Verdens antidopingbyrå (WADA). RUSADA er også suspendert fra WADA på grunn av dopingavsløringene i 2014-2015.Nettavisen . Russland anker ikke dopingstraff, besøkt 27. november 2015.

 Utestenging fra OL i 2016 
17. juni 2016 vedtok Det internasjonale friidrettsforbundet å utestenge de russiske friidrettsutøverne fra sommer-OL i Rio samme år etter en rekke dopingavsløringer. Det er imidlertid opp til Den internasjonale olympiske komité å bestemme om vedtaket skal opprettholdes.

Referanser

Eksterne lenker
   Offisiell hjemmeside

Kategori:Friidrettsforbund
Kategori:Friidrett i Russland
Kategori:1911 i Russland
Kategori:Sport i 1911
Kategori:Organisasjoner etablert i 1911